钦定古今图书集成/明伦汇编/氏族典/第069卷 > 朱㮵
## 钦定古今图书集成/明伦汇编/氏族典/第069卷 > 朱㮵

按《名山藏分藩记》：“庆靖王㮵母余妃，初封庆阳，徙韦。
建文初，徙宁夏。宁夏卑湿，水泉恶，韦清凉。宣德初，诏
得往来韦避暑。王好学，有文章，忠孝出天性。正统中，
宁夏总兵官史昭言：王每受镇守等官，朔望朝王必
赐酒醉之，迟留出非度语。且常诅讪边务，煽惑土达
官民，尽占灵州草场，放牧孳畜，遣使不从驿道，反繇”
绥德草地往还。亡何，有告王阅兵，造戎器，购天文书。
王惧，归恶于昭，欲徙国避之，睿帝屡慰以手书。在位
四十八年薨，谥曰“靖。”